
 ГЛАВА ПЪРВА

ОБЩИ ПОЛОЖЕНИЯ

Чл. 1. С този правилник се урежда организацията на труда в ДГ „Пинокио”, с.Самоводене съобразно Кодекса на труда /КТ/ и издадените за неговото прилагане нормативни актове, Закон за прдучилищно и училищно образование /ЗПУО/, Наредба № 4 на МОН, Наредба № 2 от 2002 г. на МОН, Наредба № 7 от 2000/2001 г. и други нормативни документи на МОН, Конвенцията за правата на детето, Закона за закрила на детето от 2000 г. и др. Той се издава на основание Чл. 181 от Кодекса на труда.

Чл. 2. Правилникът конкретизира правата и задълженията на служителите и на работодателя по трудовите правоотношения.

Чл. 3. В правилника са формулирани общите изисквания към членовете на трудовия колектив, като същите се задължават да изпълняват изискванията за трудовата дисциплина. Конкретните изисквания са определени в длъжностни характеристики.

Чл. 4.В правилника се определят правата и задълженията и на родителите на приетите деца.

Чл. 5. Органите на синдикалните организации имат право да участват в подготовката на проекти на всички вътрешни правилници и наредби, които се отнасят по трудови отношения, за което директорът задължително ги поканва.

Устройство на детската градина

Чл. 5. ДГ „Пинокио” е подготвителна институция в системата на Народната просвета, в която се отглеждат, възпитават и обучават деца от 2-годишна възраст до постъпването им в първи клас.

Чл. 6. (1) ДГ „Пинокио” е общинска предучилищна детска градина.

 (2) Сградата, дворът и имуществото на детската градина са публична общинска собственост.

Чл. 7. ДГ „Пинокио ” е предучилищна детска градина с 2 смесени групи, в която работят 3 учители и 3 служители – обслужващ персонал. Финансира се от община Велико Търново и държавния бюджет.

Чл. 8. Режимът на работа в детската градина е двусменен с работно време от 6,00 ч. до 18,30 ч.

Прием на децата, права и задължения на родителите

Чл. 9. Приемът на децата в ДГ „Пинокио” се осъществява по утвърдения механизъм.

1. Директорът осъществява приема. При негово отсъствие приемът се извършва от негов заместник, определен със заповед.

2. В ДГ „Пинокио” се приемат деца по желание на родителите, с писмено заявление, копие от акта за раждане и съответните медицински документи (при записване имунизационен паспорт и медицинско свидетелство от личния лекар) и други.

3. Документи се приемат от първи януари на текущата година.

4. Приемът се извършва по реда на подаване на молбите, по правилата, определени от община Велико Търново, и по правила, приети с решение на Педагогически съвет.

5. Децата се приемат от 1 септември.
Чл. 10. Изписването на децата става:

1. по желание на родителите;

2. в края на учебната година за подготвителната за училище група (31 май);

3. при незаплащане на такса за градина и безпричинно отсъствие  за период от един месец;

4. при грубо и системно нарушаване на Правилника за вътрешния ред и заповеди на директора.

Чл. 11. Подготовката на децата за училище две години преди постъпването им в първи клас се извършва в смесена, подготвителна група с нарочна молба на родителите, депозирана при директора. 

Чл. 12. (1) В края на учебната година (31 май) на децата, завършили подготвителна група, се издава удостоверение и се освобождават от детската градина.

(2) По изключение, след подадена писмено заявление от родителя, се разрешава удължаване на престоя на децата в детската градина, не по-късно от 31 август.

Чл. 13. Децата от подготвителна група се преместват в друга детска градина с удостоверение за преместване.

Чл. 14. В подготвителните групи се допуска отсъствие на децата само по уважителни причини след подадена молба до директора на детското заведение.

Чл. 15. Децата се приемат сутрин най-късно до 8,30 ч. и се предават след 16.00 ч., както и по желание на родителите в удобно за тях време след предварително договаряне с учителите в групите.

Чл. 16. От 7,00 ч. до пристигането на учителите от І смяна в 7,30 ч. децата се приемат от пом.възпитателя и от мед. специалист.

Чл. 17. Предаването на децата сутрин става лично от родителите на учител или помощник-възпитателя. В противен случай детската градина и служителите не носят отговорност за живота и здравето на детето.

Чл. 18. Самостоятелното изпращане на дете в края на работния ден се разрешава само със съгласието на двамата родители, потвърдено с писмена молба декларация при директора на детската градина. Горното се отнася и при вземането на децата от непълнолетни лица – братя, сестри или други близки.

1. Детската градина не се намесва в семейните взаимоотношения, породени от развод на родителите, като детето се издава на познат възрастен, без да се взема страна.

2. Ако има забрана или съдебно решение за недопускане до детето, родителят е задължен писмено да уведоми директора за това, да представи съответния документ, и посочи лицата, от които и на които да се предава детето.

Чл. 19. При необходимост след 18,00 ч. до пристигането на родителите децата се изпращат от дежурен учител от втора смяна.

1. При невземане на детето от родителите до 19 ч. и невъзможност да се осъществи контакт с тях се уведомява районното полицейско управление.

Чл. 20. Не се допуска носенето от децата при идването им сутрин на детска градина на опасни играчки, остри предмети, лекарства или други, застрашаващи здравето им вещи и предмети.

Чл. 21. Родителите се задължават да не водят децата си на детска градина със скъпи вещи и предмети, които лесно могат да бъдат загубени или повредени (златни обици, гривни, накити и други подобни).

Чл. 22. За пребиваването на децата в детската градина родителите заплащат такса, определена от общината, съгласно Закона за местните данъци и такси./ отпада/
Чл. 23. Родителите имат право да изказват мнение и препоръки във връзка с възпитанието и обучението на своите деца.

Чл. 24. Родителите оказват съдействие за опазване чистотата и реда в помещенията и двора на детското заведение и се съобразяват с изискванията на Районна здравна инспекция /РЗИ/ и разпоредбите на директора.

Чл. 25. Родителите оказват съдействие на учителите при изграждането на необходимите здравно-хигиенни навици.

1. Уведомяват своевременно за заразни заболявания на детето си.

2. Не водят на градина болни или недоизлекувани децата си.

3. Съобщават за специфични, временни или трайни алергии, хранителни, хигиенни или други особености.

Чл. 26. Детската градина и учителите не носят отговорност за живота и здравето на дете, чиито родители умишлено са укрили данни за сериозно, вродено, хронично или друго заболяване (епилепсия, психични отклонения, вродени аномалии и др.), застрашаващи пряко или косвено живота на детето.

Чл. 27. Родителите са длъжни да спазват всички изисквания на Правилника за вътрешен ред на детското заведение.

ГЛАВА ВТОРА

ТРУДОВИ ПРАВООТНОШЕНИЯ

РАЗДЕЛ I

Трудов договор

Чл. 28. Трудов договор се сключва между служителя и работодателя.

Чл. 29. Трудовият договор се сключва в писмена форма и се подписва от двете страни в два екземпляра, единият остава в детската градина, а другият се връчва незабавно срещу подпис на служителя.

Чл. 30. Началото на изпълнението, времетраенето и съдържанието на трудовия договор се уреждат съобразно КТ, като се отчитат договореностите в Колективния трудов договор /КТД/ на национално и общинско равнище и равнище детска градина.

Чл. 31. При сключване на трудовия договор директорът запознава служителя с трудовите задължения, произтичащи от заеманата длъжност или изпълняваната работа.

Чл. 32 Предметът и обхватът на дейността на различните категории служители се определят със съответната длъжностна характеристика.

Чл. 33. При изменение на трудовото правоотношение се спазват разпоредбите на чл. 118 и чл. 119 от КТ.

Чл. 34. Документите, които са необходими за сключване на трудов договор, са:
молба свободен текст;

професионална автобиография;

лична карта или друг документ за самоличност, който се връща веднага на лицето;

документ за придобито образование, квалификация, правоспособност, научно звание, научна или професионално-квалификационна степен;

документ за стаж по специалността за педагогически кадри, трудова книжка или препис извлечение за трудовия стаж;

документ за медицински преглед при първоначално постъпване на работа и след преустановяване на трудова дейност по трудово правоотношение за срок над 3 месеца;

свидетелство за съдимост, ако са изтекли повече от шест месеца от прекратяването на последния трудов договор;

препоръка или характеристика от работното място, което са заемали.

Чл. 35. Трудово правоотношение между страните се създава от момента на сключването на трудовия договор и те са длъжни да изпълняват задълженията си по него.

Чл.36. Началото на изпълнението, времетраенето, и съдържанието на трудовия договор се уреждат съобразно КТ.

Чл. 37. Съдържанието на трудовия договор се определя от:

Закона за предучилищното и училищно образование / ЗПУО/; 

Кодекса на труда;

Колективния трудов договор;

Индивидуалния трудов договор.

Чл. 38. С трудовия договор се определят мястото и характерът на изпълняваната работа и трудовото възнаграждение.

Чл. 39. Съдържанието на трудовия договор включва условията, които определят правата и задълженията на работника или служителя и тези на директора.
Чл. 40. Условията на трудовия договор са законови – тези, които са отразени в КТ и други нормативни документи, и необходими – място и характер на работа, предмет на дейност, обем на работа, условия на труд и трудови възнаграждения:

Предметът и обхватът на дейността се определят със съответната длъжностна характеристика.

Чл. 41. Трудови договори се сключват при условията и реда на КТ.

РАЗДЕЛ II

Процедура и методи за подбор на учителските кадри

Чл. 42. Назначаването на педагогическите кадри се извършва при спазване на КТ и Инструкция № 2 на МОН от 1994 г., изменена и допълнена през 1996 г.

Чл. 43. (1) За заемането на длъжността „учител“ се изисква диплома за завършена степен на висшето образование „бакалавър“ или „магистър“.

(2) За заемане длъжностите „старши“ и „главен учител“ се спазват изискванията от Наредбата за кариерното развитие на учителите.

Чл. 44. За педагогически кадри не могат да се назначават лица, които:

1. са осъдени на лишаване от свобода с влязла в сила присъда за умишлено престъпление;

2. са лишени от право да упражняват професията си;

3. страдат от заболявания, които застрашават живота или здравето на децата, определени със заповед на министъра на образованието, младежта и науката, съгласувана с министъра на здравеопазването.

Чл. 45. Подборът на кадрите се извършва чрез подбор по документи – проучване на определен списък от документи, представени от кандидата, и събеседване.
Чл. 46. Директорът на детската градина обявява свободните работни места в бюрото по труда и в Регионално управление на образованието /РУО/ на Министерство на образованието и науката /МОН/, община Велико Търново и в Бюрото по труда в тридневен срок от овакантяването им.

Чл. 47. Обявата на директора трябва да съдържа:

1. точното наименование и адрес на детската градина;

2. описание на свободната щатна длъжност или длъжността, която ще бъде заета на основание чл. 68, т. 3 КТ (до завръщането на титуляра);

3. изискванията за заемане на длъжността съобразно придобитото образование, професионална квалификация и правоспособност, определени от Инструкция № 2 на МОН;

4. началния и крайния срок за подаване на документи.

РАЗДЕЛ III

Допълнителен труд по трудов договор

Чл. 48. При извършване на допълнителен труд по трудов договор се спазват разпоредбите на раздел IX от КТ.

РАЗДЕЛ IV

Изменение на трудовото правоотношение

Чл. 49. Предмет на изменение на трудовия договор може да бъде всяка договорна клауза след писмено съгласие между страните.

Чл. 50. Директорът може едностранно да увеличи трудовото възнаграждение на работника или служителя.

Чл. 51. При изменение на трудовото правоотношение се спазват разпоредбите на чл. 118 и чл. 119 от КТ.

Чл. 52. Директорът може да бъде командирован от началника на РУО на МОН след съгласуване с финансиращия орган.

Чл. 53. При командироване на служители се спазват разпоредбите на КТ и наредбата за командировките в страната.

РАЗДЕЛ V

Трудово възнаграждение

Чл. 54. Трудовото възнаграждение се изплаща в пари лично на служителя по ведомост авансово или окончателно всеки месец на два пъти.

Чл. 55. Размерът на трудовото възнаграждение се определя съгласно ПМС ,Наредби на МОН за определяне на индивидуалните месечни работни заплати на персонала, зает в средното образование и Вътрешните правила за работна заплата.

Чл. 56. Нормите за задължителна преподавателска заетост на педагогическия персонал се определят с Наредба № 2/18.02.2008 г. за нормите за задължителна преподавателска работа и нормите за численост на персонала в системата на народната просвета на МОН и МФ.

Чл. 57. Допълнителните и другите трудови възнаграждения на трудовия колектив в детската градина се изплащат при спазване на гл. XII, раздел III от КТ и Наредба от 14.07.93 г. за допълнителните и други трудови възнаграждения на МТСП и КТД.
Чл. 58. Членовете на трудовия колектив в детското заведение получават допълнително трудово възнаграждение, разделено на три плащания и уредено чрез вътрешни правила в рамките на бюджетната година и подписан отраслов КТД на общинско ниво.

РАЗДЕЛ VI
Прекратяване на трудово правоотношение

Чл. 59. С прекратяване на трудовия договор престава да съществува трудово правоотношение.

Чл. 60. Прекратяването на трудовия договор се извършва при спазване на разпоредбите на КТ.

Чл. 61. Прекратяването на трудовия договор става с писмена заповед на директора, в която точно е отразено основанието на съответния член от КТ, въз основа на който става прекратяването.

Чл. 62. Издадената заповед се връчва лично на работника или служителя.

Чл. 63. Причините за прекратяването на трудовия договор и датата се вписват в трудовата книжка на работника или служителя.

Чл. 64. При прекратяването на трудовото правоотношение директорът или упълномощеното от него длъжностно лице предава незабавно трудовата книжка на работника или служителя.

Чл. 65. Ако трудовата книжка не бъде лично връчена, директорът я изпраща по пощата с препоръчано писмо с обратна разписка.

Чл. 66. Паричните обезщетения при прекратяване на трудово правоотношение се изплащат при спазване на законовите разпоредби на КТ.

Чл. 67. При прекратяване на трудовото правоотношение с работник или служител на основание чл. 328, ал. 1, т. 2, 3, 5, 11 и чл. 330, ал. 2, т. 6 от КТ задължително се спазват разпоредбите на чл. 333 от КТ и Наредба № 5 за болестите, при които работниците, боледуващи от тях, имат особена закрила съг­ласно чл. 333, ал. 1 от КТ.

ГЛАВА ТРЕТА

РАБОТНО ВРЕМЕ, ПОЧИВКИ И ОТПУСКИ

РАЗДЕЛ I

Работно време и почивки
Чл. 68. Детската градина работи целогодишно на петдневна работна седмица от 6.00 ч. до 18.00 ч.

Чл. 69. Директорът на детската градина е с работно време от 8.00 до 16.30 часа.

Чл. 70. (1) Всички учители работят със заетост, регламентирана от КТ – 8 часа дневно. В рамките на установеното работно време те са длъжни да бъдат в детската градина за изпълнение на задължителната норма на преподавателска работа /ЗПУО/ – 30 часа седмично, за участие в ПС, родителски срещи, методически сбирки, възпитателна дейност, както и за изпълнение нарежданията на директора. След изпълнение на посочените задължения учителите могат да бъдат извън детската градина за подготовка и самоподготовка на ВОР.
(3) Учителите от І смяна работят от 7,30 ч. до 14,00 ч., учителите ІІ смяна работят от 12,00 ч. до 18,30 ч. и отговарят за здравето и живота на децата в рамките на работното си време. Учителят от І смяна не напуска работното си място, докато не дойде колегата му от ІІ смяна.

(4) Редуването на смените е ежедневно.
(5) Учителят няма право да сменя смяната си, без да е получил за това разрешение от директора, което е поискал предварително с писмена молба.

(6) При смесване на групи учителят е длъжен да предаде децата на колегата си от другата група по списък.
(8) В рамките на установеното работно време учителите са длъжни да бъдат в детската градина за:

1. изпълнение на задължителната норма преподавателска заетост съгласно Наредба № 3/18.02.2008 г. на МОН за нормите за задължителна преподавателска работа и нормативите за численост на персонала в системата на народната просвета и утвърдения Списък образец № 2 за учебната година;

2. участие в педагогически съвети и провеждани оперативки;

3. групови и общи родителски срещи;

4. сбирки на методическите комисии;

5. провеждане на възпитателна работа;

6. срещи и консултации с родители;

7. участие в квалификационни форми, обмяна на опит и други мероприятия от програмата на детското заведение;

8. други задачи, възложени за изпълнение от директора, произтичащи от заеманата длъжност.

(9) След изпълнение на изброените задачи учителите могат да бъдат извън ДГ за подготовка и самоподготовка на учебния процес.

(10) Главният учител организира дейностите, специфични за неговата дейност и вписани в длъжностната му характеристика.
Чл. 71. Работно време и почивки на непедагогически персонал:

 (1) Помощник-възпитателите работят на смени, които се редуват ежеседмично:


І смяна – от 6,00 ч. до 14,30 ч.;


Почивка от 13,30 ч. до 14,00 ч.;


ІІ смяна – от 10,30 ч. до 19,00 ч.;


Почивка от 13,30 ч. до 14,00 ч.

Същите при напускане на обекта след ІІ смяна задължително проверяват и затварят прозорци, кранове, гасят осветлението в стаите, попълват режимната тетрадка, пускат дежурното осветление и предават обекта на СОД.


(2) Кухня – от 6,00 ч. до 14,30 ч. Почивка от 12,30 ч. до 13,00 ч.;


(3) ЗАТС – от 7,30 ч. до 16,00 ч. Почивка от 12,30 ч. до 13,00 ч.

Чл. 72”A”. Работното време на работещите в детската градина е както следва:
	Директор
	
	8,00 ч.―16,30 ч.

	
	
	

	Детски учители
	І смяна
	7,30 ч.―16,00 ч. КТ

ЗПУО  7,30 ч.―14,00 ч.

	
	ІІ смяна
	10,30 ч.―19,00 ч. КТ

ЗПУО 12,00 ч.―18,30 ч.

	Помощник-
възпитатели 
	І смяна
	6,00 ч.―14,30 ч.

	
	ІІ смяна
	10,30 ч.―19,00 ч.

	
	
	

	
	
	

	
	
	

	
	
	

	
	
	

	 Завеждащ ЗАС
	.
	8,00 ч.―16,30 ч.

Почивка 12,00 ч.―12,30 ч.

	
	
	

	
	
	

	Кухненски 
персонал
	Редовна смяна
	06,00 ч.―14,30 ч.

Почивка 13,00 ч.―13,30 ч.


 Чл. 73. (1) За всяка промяна в смените на работа по уважителни причини, както и за ползване на отпуски и разрешени от КТ компенсации, учителят или служителят писмено уведомява директора в еднодневен срок.

(2) Болнични листове се представят в срок от 3 работни дни. В случай че това не е направено, лицето ползва неплатен отпуск.

(3) Неуведомяването на директора се счита за нарушение на трудовата дисциплина.

(4) Промени се допускат само при условие, че не се нарушава нормалният ритъм на работа.

Чл. 74. Почивките в работния ден се ползват при спазване на изискванията на Раздел трети от КТ и Наредба за работното време, почивките и отпуските.

Чл. 75. Учителите от първа смяна ползват почивка от 11.00 ч. до 11,30 ч., втора смяна – от 14.00 до 14.30 ч.

Чл. 76. Непедагогическият персонал, който е на осемчасов работен ден, ползва почивка от 30 мин., която не се включва в работното време както следва:

              РАЦИОНАЛЕН , ФИЗИОЛОГИЧЕН РЕЖИМ  НА 

              ТРУД И ПОЧИВКА В ДГ”ПИНОКИО”,с.Самоводене,  

                                 общ.Велико Търново

РАБОТНО МЯСТО       РЕЖИМ НА ПОЧИВКА       ВИД НА ПОЧИВКАТА

Директор                        1  х  10 мин.                  полупасивна- 15.30-15.40 ч.

                                         1  х  30 мин.                   пасивна – 12.00 – 12.30 ч.

Учител                           2  х 10 мин.                    полупасивна:

                                                                                   I смяна – 8.40 – 8.50 ч.

                                                                                                  12.50 – 13.00 ч.

                                                                                   II смяна- 13.00- 13.10 ч.

                                                                                                   15.50- 16.00 ч.

                                        1 х 30 мин.                       пасивна:

                                                                                    I смяна – 11.00 – 11.30 ч.

                                                                                   II смяна – 14.00- 14.30 ч.

ЗАТС                               1 х  30 мин.                    пасивна  - 12.00 - 12.30 ч.

                                          1 х  10 мин.                    активна – 15.30 -15.40 ч. 

Пом.възпитател             2 х 10 мин.                     полупасивни:

                                                                                      I смяна- 7.30 – 7.40 ч.

                                                                                                     12.20 – 12.30 ч.

                                                                                      II смяна- 12.20 – 12.30 ч.

                                                                                                      17.00 – 17.10 ч.

                                          1 х 30 мин.                      пасивна – 13.00 – 13.30 ч.

Готвач 2 х 10 мин.                     пасивни :

                                                                                                  8.30 – 8.40 ч.

                                                                                                  13.30 – 13.40 ч.

                                          1 х 30 мин.                       пасивна – 12.00 - 12.30 ч.

Чл. 77. Празничните дни през учебната година се ползват съгласно чл. 154 от КТ.

Раздел II

Отпуски

Чл. 78. Отпуските на педагогическия и непедагогическия персонал се определят и се ползват при спазване на разпоредбите на КТ и Наредбата за работно време, почивките и отпуските и КТД.

Чл. 79. Директорът ползва платен годишен отпуск в размер на 15 работни дни, включени в платения отпуск в ДГ“Слънце“, Велико Търново.

Чл. 80. Размерът на основния платен годишен отпуск на основание чл. 156 А от КТ и КТД  за работещите в системата на народната просвета е както следва:

по чл. 155, ал. 4 от КТ – 28 работни дни;

по чл. 155, ал. 5 от КТ и чл. 24, ал. 1 от Наредбата за работното време почивките и отпуските за педагогическите кадри – 56 работни дни.

Чл. 81. Размерът на допълнителен платен годишен отпуск по чл. 156, т. 2 от КТ е не по-малко от 8 работни дни. Списъкът на длъжностите, за които се установява ненормеран работен ден, се определя от всеки работодател и ръководството на СО – страна по договора, съгласно чл. 139, ал. 4 от КТ. Същият е съобразен с досега действащия списък в системата на просветата: ЗАТС, помощник-възпитател, готвач, помощник-готвач, перач, огняр.  

Чл. 82. На служителка или работничка от системата на народната просвета при условията на чл. 168 от КТ с две живи деца до 18 г. – 2 работни дни, а с 3 и повече живи до 18 г. – 4 работни дни за всяка календарна година.
Чл. 83. За повишаване квалификацията на учителите се разрешава платен служебен отпуск по смисъла на чл. 161 от КТ.

Чл. 84. Платеният годишен отпуск на учителите се ползва през ваканциите, като по изключение при важни причини може да се ползва и през учебната година.

Чл. 85. Директорът и синдикалните организации изготвят план-графика за ползването на платените годишни отпуски на работниците и служителите.

ГЛАВА ЧЕТВЪРТА

ОСНОВНИ ЗАДЪЛЖЕНИЯ НА СТРАНИТЕ ПО ТРУДОВОТО ПРАВООТНОШЕНИЕ

РАЗДЕЛ I

Задължения на работодателя

Директор

Чл. 86. Директорът на детската градина е длъжен да осигури на педагогическия и непедагогическия персонал необходимите условия за изпълнение на работата по трудовото правоотношение, за която са се уговорили, като осигури:

1. необходимите условия за изпълнението на работата, която е определена при възникване на трудово правоотношение;

2. работно място и условия в съответствие с характера на работата;

3. здравословни и безопасни условия на труд;

4. кратка характеристика или описание на работата;

5. указание за реда и начина на изпълнение на трудовите задължения и упражняване на трудовите права, включително запознаване с Правилата на вътрешния трудов ред, с Правилата на здравословни и безопасни условия на труд, с Правилника за дейността на детското заведение, с Плана за действие при бедствия, аварии и катастрофи.

Чл. 87. Длъжен е да пази достойнството на персонала или служителя по време на изпълнение на работата по трудово правоотношение.

Чл. 88. Длъжен е да изплаща в установените срокове на членовете на трудовия колектив уговореното трудово възнаграждение за извършена работа и да ги осигури за всички осигурителни социални рискове съгласно условия и по реда, установени в отделен закон – според нормативните уредби и Вътрешните правила за работна заплата.

Чл. 89. Длъжен е да създаде условия на учителите да повишават професионалната си квалификация в организирани форми на обучение и чрез самостоятелна подготовка.

Чл. 90. Директорът на детската градина като орган за управление:

1. организира, контролира и отговаря за цялостната дейност;

2. спазва и прилага ДОИ;

3. осигурява безопасни условия на възпитание, обучение и труд и разработва Правилник за осигуряване на безопасни и здравословни условия на възпитание, обучение и труд;

4.  представлява институцията пред органи, организации и лица и сключва договори с юридически и физически лица по предмета на дейност в съответствие с предоставените му правомощия;

5.  разпорежда се с бюджетните средства;

6.  сключва и прекратява трудови договори с учители, служители и работниците;

7.  награждава и наказва учители и служители в съответствие с КТ, ЗПУО

8.  организира приемането на деца и възпитанието и обучението им в съответствие с ДОИ;

9. подписва и подпечатва документи за преместването на деца, за завършена подготвителна група, съхранява печата на детската градина;

10.  съдейства на компетентните органи да установяване на допуснати нарушения;

11.  контролира и отговаря за правилното водене и съхраняване на задължителната документация;

12.  изготвя длъжностно разписание на длъжностите и работните заплати;

13. разработва до 30 септември на учебната година планове за действия при бедствия, аварии, катастрофи и пожари съвместно с местните структури;

14. осигурява пожарна безопасност чрез спазване на действащите норми, правилници, наредби и предписания. Два пъти през учебната година осигурява провеждане на тренировки за действия при евакуация;

15.  организира учредяването и осигурява обучение на група по условия на труд;

16. утвърждава и изпълнява програма за оценяване на риска, като прилага методика за оценяване на риска;

17. утвърждава програма за изпълнение на предприетите мерки, определени срокове и отговорници;

18. осигурява задължителни медицински прегледи на работещите и осигурява условия за здравно-профилактична дейност;

19. осигурява на работещите подходящо обучение по здравословни и безопасни условия на труд в съответствие със спецификата на всяко работно място;

20.  установява, разследва, регистрира и отчита трудовите злополуки;

21.  разработва и утвърждава списък на работните места и видове работа, за които осигурява лични предпазни средства и специално работно облекло, като определя вида и сроковете за износване и условията за ползването им;

22. заявява необходимите средства за изпълнение на дейностите, осигуряващи здравословни и безопасни условия на възпитание, обучение и труд пред финансиращите органи;

23.  грижи се за обогатяване на материалната и дидактичната база в детската градина;

24. организира вътрешния контрол на дейността на целия персонал съобразно нормативните документи и дава препоръки за подобряване на работата;

25. организира разработването, приемането и реализирането на годишния комплексен план на датската градина;

26.  изготвя длъжностно разписание на персонала и утвърждава поименно разписание на длъжностите и работните заплати;

27.   отговаря за воденето на задължителната документация според Наредба № 4 на МОН;

28.  отговаря за изпълнението на финансовата система в детската градина;

Чл. 91. Като председател на Педагогическия съвет директорът осигурява

изпълнение на решенията му.

Чл. 92. Разпорежданията на директора са задължителни за целия педагогически и непедагогически персонал в детската градина.

Чл. 93. (1) При отсъствие на директора за срок повече от 30 календарни дни кметът на общината сключва трудов договор с друго лице за временно изпълняване на длъжността „директор“.

(2) При отсъствие на директора на детската градина за срок по-малък от 30 календарни дни той определя със заповед свой заместник от педагогическия персонал на детската градина или медицинския специалист.

Чл. 94. Директорът на детската градина може да бъде командирован от кмета на общината след съгласуване с финансиращия орган.
РАЗДЕЛ II

Задължения на работниците, служителите и учителите

Чл. 95. Учителят в детската градина е длъжен да предоставя на работодателя работната си сила за изпълнение на конкретна трудова функция – обучение и възпитание на децата.

Чл. 96. Учителят е длъжен да спазва трудовата дисциплина и да изпълнява всички разумни изисквания на директора.

Чл. 97. Учителят е длъжен да изпълнява работата и трудовите си задължения точно и добросъвестно и да спазва правилниците на детската градина, трудовата дисциплина и разпоредбите на директора.

Чл. 98. Учителят в детската градина организира и провежда обучението и възпитанието на децата съобразно ДОИ.

Чл. 99. Учителят организира и провежда възпитателно-образователна работа в съответната група, като диагностицира знанията и уменията на децата според ДОИ и съдейства за пълноценната им интеграция в групата.

Чл. 100. Учителят има право да:

1. членува в професионални организации и да взема участие в работата на регионалните и национални органи;

2. дава мнения и да прави предложения по дейността на детската градина до административните органи в системата на народната просвета;

3. получава информация за възможности за повишаване на професионалната квалификация от директора, РУО на МОН и от МОН;

4. участва в определяне на стратегията на детската градина и организиране на дейности извън учебния план;

5. избира варианти на учебни пособия и помагала;

6. избира организационни форми на обучение и на възпитателни въздействия;

7. прилага педагогически идеи, концепции, методи и технологии, средства на обучение;

8. избира организационни форми на обучение и на възпитателни въздействия;
9. получава информация относно състоянието на детската градина;

10. получава защита по КТ и КТД.

Чл. 101. Учители, постигнали високи резултати при възпитанието и обучението на децата, се поощряват с грамота и предметни награди, а чрез медиите дейността им се популяризира за получаване на обществено признание.

Чл. 102. Учителят е длъжен да:

1.
изпълнява задълженията си, определени от КТ, в нормативни актове в системата на народната просвета и в длъжностната характеристика;

2.
изпълнява нормата за задължителна преподавателска работа, определена с Наредба № 5/14.05.2002 г на МОН;

3.
изпълнява изискванията на Закона за защита на личните данни, Плана за действие при аварии и бедствия и изискванията на ПАБ;

4.
изпълнява решенията на Педагогическия съвет, както и препоръките на контролните органи на РУО на МОН и на МОН;

5. 
спазва утвърдените правилници и графици;

6.
опазва живота и здравето на децата по време на образователно-възпитателния процес и на други дейности, организирани от учителя или детската градина;

7.
повишава професионалната си квалификация;

8.
присъства и активно участва в заниманията по музика;

9.
удостоверява с подписа си данните, подадени на ЗАТС в таксовата книга;

10.
при отклонение в здравословното състояние на децата да уведомява медицинската сестра и да търси контакт с родителите;

11.
лично да нанася цифром и словом броя на децата в групата за деня и се подписва в Заповедната книга за храна;

12.
спазва Етичния кодекс за работа с деца;

Чл. 103. Учителят не може да нарушава правата на детето, да унижава личното му достойнство, да прилага форми на психическо и физическо насилие върху тях.
Чл. 104. Предварително уведомява директора при извеждане на децата извън детската градина за наблюдения, изложби, концерти, екскурзии др. Не се допуска извежданена деца от детската градина без писменно декларирано съгласие от страна на родителя.
Чл. 105. При участие на децата в регионални, национални и други мероприятия учителят, придружаващ групата, е длъжен да подготви следните документи: списък на децата – група, ЕГН, подписан от учителя водач и директора и заверен с печата на детската градина, името на медицинската сестра, медицински преглед с дата и място на прегледа, подпис за съгласие на родителя.

Чл. 106. Учителят е длъжен да спазва изготвените и утвърдени от директора планове и графици.

Чл. 107. Учителят привежда в изпълнение решенията на ПС и законовите нареждания на директора, които се отнасят до неговата група и са свързани с цялостната организация на учебно-възпитателния процес.

Чл. 108. Учителите от І смяна посрещат лично децата.

Чл. 109. Учителите от ІІ смяна изпращат лично всички деца от занималнята на групата, а при хубаво време – от площадката на съответната група.

Чл. 110. Учителите от І смяна нямат право да преустановяват своята работа преди идването на сменящия ги колега без личното разрешение на директора.

Чл. 111. Учителите от ІІ смяна нямат право в края на работния си ден да изпращат последните деца от групата, облечени с връхните си дрехи и приготвени за завършване на работния ден.

Чл. 112. Учителят няма право да отстранява дете по време на организирани занимания или други извънучебни дейности.

Чл. 113. Учителят няма право да оставя децата сами, без надзор по какъвто и да било повод.

Чл. 114. Учителят няма право да събира пари от родителите по никакъв повод.

Чл. 115. Учителят няма право да се договаря с външни лица или фирми за извършване на нерегламентирани дейности или услуги в групите (фотографски, застрахователни, строителни и пр.) без писмено разрешение от директора.

Чл. 116. Забранено е организирането на дейности с децата на политическа, религиозна и етническа основа.

Чл. 117. (1) Учителят отговаря за правилното и редовно попълване и водене на документацията според изискванията на Наредба № 4 за документите в системата на народната просвета:

1. Дневник на групата;

2.  Седмичен план;

3. Списъци с присъствията на децата – на 30-о число всеки месец да ги предава на ЗАТС;

4. Досиета на децата;

5. Друга документация, свързана с естеството на работата.

(2) Попълва документацията само със син химикал, без да извършва поправки и корекции без знанието на директора.

Чл. 118. Учителят подготвя необходимите справки, отчети, информации и други, изисквани от ръководството.

Чл. 119. Учителят може да прави предложения пред ПС.

Чл. 120. Учителят планира възпитателно-образователната дейност по ДОИ.

Чл. 121. Учителят свиква родителски срещи след уведомяване на директора. На първата среща задължително запознава родителите с учебната програма, по която работи групата, и с правата и задълженията на децата и родителите съгласно този Правилник. За всяка родителска среща, на която се обсъждат въпроси, свързани с дарителска дейност на родителите, се води протокол, в който се вписват взетите решения. Копие от протокола се връчва на директора.

Чл. 122. Учителят контролира редовното посещение на децата и изисква попълването на молби от родителите един ден преди отсъствието им по семейни причини. Събира медицинските бележки от личния лекар в деня на завръщането на детето.

Чл. 123. Учителят вписва бройката на присъстващите деца за деня в тетрадката за присъствия на децата най-късно до 8,45 часа всяка сутрин. Корекция на бройката в кухнята и при ЗАС прави до 10,00 часа.

Чл. 124. Учителят няма право:

1. Да използва за възпитателни цели средства, които противоречат на човешките права и свободи (физически и морални наказания, заплахи, грубо насилие и прекалено ограничение).

2. Да се отделя от децата, ако не е осигурено друго отговорно лице, и да оставя децата на двора и в групата без надзор.

3. Да извежда децата извън детската градина без придружител.

4. Да използва служебното си положение за лично облагодетелстване.

5. Да изменя регламентираното време за храна и почивка на децата.

6. Да напуска работното си място, без да е отразил проведените форми в дневник и книга за преподадения учебен материал, както и да го нанася предварително.

7. Да изтрива и нанася корекции върху задължителната учебна документация.

8. Да допуска налагането на идеологически и религиозни доктрини на децата, както и дискриминация на основата на пол, народност, етническа принадлежност и религия.

9. Ако съзнателно подпомага извършването на актове на дискриминация, носи отговорност по силата на Закона за защита срещу дискриминацията.
Чл. 125. (1) ЗАВЕЖДАЩИЯТ АДМИНИСТРАТИВНА СЛУЖБА (ЗАС) работи съгласно длъжностната си характеристика:

(2) Други функции и изисквания съобразно заеманата длъжност и

изпълняваната работа:

1. Изготвя трудови договори, допълнителни споразумения по заповед на директора, както и друг вид документи, отразени в длъжностна характеристика.

2. Ежегодно извършва инвентаризация на имуществото в детската градина заедно с комисия.

3. Организира получаването и отчитането на средствата за работно и специално облекло на персонала.

4. Заявява и отчита отпуснатите аванси в определените срокове. Води отчет за изразходваните средства.

5. Участва в изработването на меню, съгласно рецептурник.

6. Проверява хранителните продукти по складовете.

7. Води Заповедната книга требване на храна и всеки ден я предоставя за подпис на директора.

 (3) Няма право да нанася поправки върху требвателните листове и други документи, след подписването им от директора.

(4) Не допуска външни лица в складовете и кухнята.

(5) Води книга за амбалажа в детската градина, предава го навреме и внася сумите в счетоводството срещу квитанция.

(6) Изпълнява задълженията си като член на HACCP екипа.

Чл. 126. (1) помощник-възпитателят работи съгласно длъжностната си характеристика:

1.
Спазва установената трудова дисциплина и изпълнява работата, за която се е уговорил в подписания трудов договор.

2.
Отговаря за осигуряването на необходимите здравно-хигиенни условия в групата, в която работи.

3.
Сутрин до пристигането на учителя посреща децата и носи лична отговорност за живота и здравето им.

4.
При необходимост вечер, след приключване на работното време, изпраща закъснелите деца заедно с учителя.

5.
По време на установената почивка на учителите поема грижата за децата и носи отговорност за тях.

6.
Явява се навреме на работа и е на работното си място до края на работното време.

7.
Явява се на работа в състояние, което му позволява изпълнение на поставените задачи.

8.
Не употребява алкохол и други упойващи вещества през работното време и непосредствено преди явяване на работа.

9.
Използва цялото работно време за изпълнение на възложените задачи.

10.
 Спазва техническите и технологически правила, Правилника за осигуряване на безопасни и здравословни условия на възпитание, обучение и труд, Правилника за дейността на детската градина и всички други законови разпореждания и инструкции на работодателя.

11.
 Пази грижливо материално-техническата и дидактична база, както и пести разходването на ел. енергия, вода, отопление и др. материали.

12.
 Пази авторитета на детската градина и нейния престиж, не злоупотребява с доверието на работодателя.

13.
 Съгласува работата си и подпомага и съдейства при разрешаване проблемите в съответната група и детската градина.

14.
 При отсъствие на титуляр го замества, когато бюджетът на градината налага това.

16.
 Поддържа района от дворното пространство, за който отговаря.

(2) Други функции и изисквания съобразно заеманата длъжност и изпълняваната работа:

1.
Сервира храната в естетичен вид (всяко ястие в отделен съд) и осигурява вилица, лъжица и нож съобразно възрастта.

2.
Сменя покривките при замърсяване и ги изпира във време, когато е приключил работата си в групата.

3.
При излизане на децата извън детската градина придружава групата с учителя.

4.
Съпровожда децата до тоалетната, когато те са на двора и ги предава лично на учителя.

5.
Сменя спалното бельо 1 път на 2 седмици и при всяко замърсяване. Всяка седмица изтупва одеялата и всеки месец матраците. При замърсяване почиства плафониерите.

6.
По време на оперативки с учителите поема отговорността за живота и здравето на децата.

7.
Повишава своята професионална квалификация и качеството на работа.

8.
При инфекциозно заболяване сменя спалното бельо според изискванията на санитарните органи, извършва усилена дезинфекция.

9.
Спазва задължителното работно облекло – престилка, кърпа за главата, предна престилка.

10.
 Следи за използването от децата на салфетки, тоалетна хартия, носни кърпи.

11.
 Връща своевременно съдовете в кухнята.

12.
 Не оставя на достъпни за децата места дезинфекционни и перилни препарати.

13.
 Всекидневно почиства двора, напръсква пясъчниците.

14.
 Всеки петък от седмицата изтупва килимите и пътеките в занималните, куклените кътове и прави основно почистване и дезинфекция на помещенията.

15.
 Участва в почистването на общите помещения според предварително уточнен график.

Чл. 127. (1) КУХНЕНСКИ ПЕРСОНАЛ – работи съгласно длъжностната си характеристика.

Чл. 128. Производствената дейност на кухнята в детската градина се организира и ръководи от готвача.

Чл. 129. Готвачът спазва утвърдената технология за производство, следи за сроковете на годност на влаганите продукти, отговаря за правилното съхраняване на готовата продукция и своевременно зареждане на групите.

Чл. 130. Готвачът на детската градина присъства лично, всекидневно при изписване на хранителните продукти и при съставянето на менюто.

Чл. 131. (1) Храната се разпределя от готвача и се приема лично от помощник-възпитателите, както следва:

– сутрешна закуска: от 8,00 ч.;

– обяд : от 11.30 ч.;

- следобедна закуска: от 13,30 ч.

(2) Други функции и изисквания съобразно заеманата длъжност и изпълняваната работа:

1.
Готвачът следи за грижливата експлоатация на кухненските съоръжения.

2.
Промяната в менюто се прави само със знанието на директора.

3.
Не допуска външни лица в кухненския блок.

4.
Готвачът спазва стриктно изискванията по система HACCP и води редовно документацията по нея.

Чл. 137. Всички служители нямат право:

1.
Да възлагат непосилни задачи на децата.

2.
Да изказват некомпетентни мнения за дейността на детската градина, в частност на педагогическия екип, да уронват имиджа ù, да изнасят какъвто и да е вид информация, касаеща дейността ù.

3.
На неучтиво отношение към родителите и близките на децата.

4.
Да използват родителите за лични облаги.

5.
Да напускат работното си място, преди да затворят и заключат всички


врати и прозорци.

6.
Да запазват и да изнасят храна вън от детската градина.

7.
Да изнасят перилни и дезинфекционни препарати и да изпират лични вещи.
8.
Да приемат торти и други хранителни продукти, предназначени за празници на децата.

9.
Да допускат външни, непознати лица без легитимация; същите се придружават от служител на детската градина, в случай че желаят среща с директора.

10.
Охранителният режим е дело на всеки служител.

11.
Да допускат пряка или непряка дискриминация спрямо децата, основана на пол, народност, етническа принадлежност и религия.

Чл. 132. Когато е отправен сигнал до директора на детската градина за изнасяне, липса на материали или неправомерното им използване, той проверява сигнала и информира колектива за резултатите от направената проверка.

РАЗДЕЛ III

Професионална квалификация

Чл. 133. Учителите и другият педагогически и непедагогически персонал имат право на участие в квалификационни форми, на професионално развитие и израстване и на методически изяви.

Чл. 134. Договорът за повишаване на квалификацията и преквалифициране се сключва между директора и членовете на педагогическия и непедагогическия колектив на основание чл. 234 от КТ.

ГЛАВА ПЕТА

ТРУДОВА ДИСЦИПЛИНА, ДИСЦИПЛИНАРНИ НАРУШЕНИЯ 
И НАКАЗАНИЯ

Чл. 135. При изпълнение на работата, за която са се уговорили, педагогическият, непедагогическият персонал и служителите са длъжни да:

1. спазват установената трудова дисциплина и да изпълняват работата, за която са се уговорили;

2. се явяват навреме на работа и да бъдат на работното си място до края на работното време;

3. се явяват на работа в състояние, което им позволява да изпълняват възложените им задачи;

4. не употребяват алкохол или други упойващи вещества през работно време;
5. използват цялото работно време за изпълнение на възложените им задачи;

6. спазват техническите и технологическите правила, правилника за осигуряване на безопасни условия на възпитание, обучение и труд, правилника на детската градина и други законови нареждания на директора;

7. пазят грижливо имуществото и материално-техническата база, както и да пестят разходването на електрическа енергия, вода, отопление и други материали;
8. пазят името на детската градина, да не уронват нейния авторитет и престиж, да не злоупотребяват с доверието на работодателя и да не разпространяват за него сведения;

9. съгласуват работата си и да си оказват взаимопомощ и съдействие;

10. изпълняват всички други нареждания, произтичащи от нормативни актове, от колективен трудов договор и от характера на работа.

Чл. 136. Персоналът има право:

1. на своевременна, достоверна и разбираема информация, относно дейности и дела на детската градина;

2. да изисква от работодателя обективна и справедлива характеристика за професионалните си качества и резултати от трудовата си дейност или обективна и справедлива препоръка при кандидатстване за работа при друг работодател.

Чл. 137. (1) Неизпълнението на трудовите задължения е нарушение на трудовата дисциплина. Нарушителят се наказва с предвидените от КТ дисциплинарни наказания, независимо от имуществената, административно-наказателна или наказателна отговорност, ако такава се предвижда.

(2) За редовно неизпълнение на професионалните си задължения, нарушения на трудовата дисциплина, Правилника за дейността на ДГ, Правилника за вътрешния трудов ред персоналът носи дисциплинарна отговорност и се наказват съгласно КТ.

Чл. 138. Нарушение на трудовата дисциплина е всяка форма на виновно неизпълнение на трудовите задължения на персонала, за което се налагат дисциплинарни наказания. Нарушение на трудовата дисциплина е и неизпълнението на задълженията, произтичащи от длъжностната характеристика, ЗПУО и чл. 187 от КТ.

Чл. 139. Дисциплинарните наказания се налагат, спазвайки гл. 9, раздел III от КТ.

Чл. 140. Видовете нарушения на трудовата дисциплина са конкретизирани в чл. 187 от КТ.

Чл. 141. Дисциплинарните наказания са забележка, предупреждение за уволнение и уволнение – чл. 188 от КТ.

Чл. 142. Контролът по спазването на трудовата дисциплина се осъществява от директора.

ГЛАВА ШЕСТА

ИМУЩЕСТВЕНА ОТГОВОРНОСТ И ДРУГИ ВИДОВЕ ОБЕЗЩЕТЕНИЯ

РАЗДЕЛ I

Имуществена отговорност

Чл. 149. (1) Персоналът в детската градина съгласно КТ, Закона за счетоводството и длъжностните характеристики носи имуществена отговорност.

(2) ЗАС зачислява даденото за ползване и съхранение имущество на определените длъжностни лица чрез приемо-предавателни протоколи.

(3) Имуществена отговорност носят и родителите на децата, които при умишлена повреда на имуществото на детската градина възстановяват нанесената щета в 10-дневен срок от откриване на виновното дете.

Чл. 150. Всички липси в детската градина се възстановяват както следва:

1. в групите – от учители и помощник-възпитатели;

2. в дирекцията – от директора и помощник-възпитателя , почистващ помещението;

3. в кабинета на ЗАС – от ЗАС и помощник-възпитателя, почистващ помещението;

4. в складове – от ЗАС;

5. в коридори, методически кабинет, физкултурен салон, фоайета – от всички служители;

6. в кухня – от готвача

РАЗДЕЛ II

Други видове обезщетения

Чл. 151 Другите видове обезщетения се изплащат на директора, педагогическия, непедагогическия персонал при спазване на гл. XI, раздел III на КТ и постановление № 31 на МС/11.02.94 г. за увеличение в някои случаи на размера на обезщетенията по чл. 222, ал. 3 от КТ – ДВ , бр. 16 /1994 г., доп. бр. 60/1996 г.

ГЛАВА СЕДМА

ЗДРАВОСЛОВНИ И БЕЗОПАСНИ УСЛОВИЯ НА ТРУД

Чл. 152. Директорът е длъжен да осигури здравословни и безопасни условия на възпитание, обучение и труд, като:

1. разработи и утвърди правила за осигуряване на безопасни условия на труд;

2. организира провеждането на видовете инструктажи с персонала;

3. осигури санитарно-битово медицинско обслужване.

Чл. 153. Директорът взема мерки за предотвратяване на трудови злополуки, установява станалата трудова злополука, уведомява съответните органи и в тридневен срок съставя акт за трудова злополука.

Чл. 154. Персоналът на детската градина е длъжен да спазва утвърдените от директора правилници, указания, правила, инструктажи, инструкции и други, свързани с безопасните условия на труд.

Чл. 155. За осигуряване на безопасни условия на възпитание, обучение и труд в ДГ до началото на учебната година се изготвят следните планове:

1. на комисията по охрана на труда и защита при природни бедствия и аварии;

2. за действието на персонала при евакуация на децата при земетресение – тренировка и практическо занятие;

3. за осигуряване на нормален учебен процес през зимата.

Чл. 156. За организиране и провеждане на дейностите по създаване и поддържане на безопасни и здравословни условия на възпитание, обучение и труд в ДГ са изградени:

1. комисия по охрана на труда и защита при природни и други бедствия;

2. комисия по здравно възпитание, обучение и контрол;

3. други (изграждат се при необходимост).

ГЛАВА ОСМА

СОЦИАЛНО-БИТОВО И КУЛТУРНО ОБСЛУЖВАНЕ

Чл. 157. Средствата за СБКО се осигуряват от работодателя и първостепенните разпоредители с бюджетните кредити в размер на 3 на сто от средствата на работната заплата.

Чл. 158. Начинът на използване и разпределение на средствата за СБКО се определя с решение на общото събрание на педагогическия и непедагогическия персонал за срок от една календарна година.

Чл. 159. Общото събрание за разпределяне на средствата се провежда през месец януари на текущата година.

Чл. 160. Безплатно работно облекло се осигурява на следните членове на колектива: кухненски персонал; помощник-възпитатели; ЗАТС

Чл.161. За педагогическия персонал се предоставя представително облекло.
Чл. 162. Специално работно облекло и лични предпазни средства се полагат на готвач 

Чл. 163. Гореизброените членове на персонала на детската градина се задължават по време на изпълнение на трудовите си задължения да използват предоставеното им работно облекло.

Чл. 164. Изгубено, унищожено или повредено работно облекло при изтичане на срока за износване, не по вина на персонала, се подменя с ново. Това се установява с протокол, съставен от материално-отговорни лица и представител на комисията по СМЦ.

Чл. 165. Не се допуска компенсации в пари за неизползвано или несвоевременно предоставено работно облекло.

Чл. 166. Работно облекло след изтичане на срока за износване не подлежи на връщане.

Чл. 167. При прекратяване на трудово правоотношение с член на персонала, последният връща на ДГ зачисленото работно облекло. Този, който не върне работното облекло, заплаща стойността му за срока на доизносването му.

ГЛАВА ДЕВЕТА

ПРОПУСКАТЕЛЕН РЕЖИМ

Чл. 168.
Приемът на деца се извършва по изработен график за дежурства на входа:

СУТРИН от 7,00 ч. до 7,30 ч. – дежурен учител, пом.възпитател

СЛЕД ОБЕД от 16,00 до 19,00 – помощник-възпитатели втора смяна;

Чл. 169.
Входът на сградата през времето от 8,30 ч. до 16,30 ч. се заключва. При нужда се ползва звънецът от външната страна на северния вход, като вратите се отключват от служител, незает с работа с деца.

Чл. 170.
(1) При влизане на външни лица в детската градина същите се регистрират в съответната книга.  

(2)  Придружават се от служител, неангажиран с деца, до съответното място.

       (3)  След посещението лицата следва незабавно да напуснат сградата.

Чл. 171. Входната врата на кухненския блок да се държи винаги заключена.

Чл. 172. (1) Всеки служител е длъжен сутрин при влизане в сградата да прави оглед и при нередности да уведомява директора, при отсъствието му – ЗАТС и органите на РУ на МВР, СОД.

(2) Вечер при напускане на работното си място служителите са длъжни да правят проверка на врати, прозорци, чешми, електрически уреди и осветителни тела, а на първия етаж да се проверяват прозорците на медицинския кабинет, изолационна и офис, да попълват режимната тетрадка и пускат дежурното осветление.

Чл. 173.
Не се разрешава влизането в сградата и района на детската градина на лица, които:

1.
са въоръжени;

2.
са с неадекватно поведение – пияни, дрогирани и с явни психични отклонения;

3.
внасят оръжие и взривни вещества;

4.
внасят упойващи вещества, спиртни напитки и други, които при употреба биха застрашили живота и здравето на околните;

5.
разпространяват, продават и рекламират артикули с религиозно и порнографско съдържание.

6.
проявяват педофилски и вандалски характер;

7.
водят и разхождат кучета и други животни;

8.
носят със себе си обемисти багажи, кашони, денкове и други подобни.

Чл. 174.
За ремонтни дейности се пропускат лица по списък, утвърден от директора.

Чл. 175.
Не се разрешава оставянето на багаж (чанти, куфари, сакове, торби, кашони, пакети, кутии), кореспонденция, апаратура и други от външни лица за съхранение при служители и в детската градина.

Чл. 176.
Внасянето и изнасянето в и от сградата и района на детската градинана багажи, товари, техника, технически средства и имущества за служебни нужди и ползване става след получено разрешение от ръководството.

Чл. 177.
При констатиране на нарушения при внасяне и изнасяне на багажи, товари, техника, технически средства и имущества за служебни нужди и ползване се докладва на директора, а при необходимост и на РПУ на МВР.
ГЛАВА ДЕСЕТА

ХРАНЕНЕ

Чл. 178. (1) В ДГ „Пинокио”се приготвя храна според изискванията на РЗИ за рационално хранене,  Агенция по храните и по рецептурник, утвърден от Министерство на здравеопазването й.
(2) Менюто се изготвя от комисия в състав: директора, ЗАС и готвач.

Чл. 179. (1) Продуктите за приготвяне на храната се получават ежедневно от склада в присъствието на: медицинската сестра, готвач, ЗАС.

(2) Продуктите за сутрешна закуска се требват от предния ден в присъствието на готвач, ЗАС.

(3) Отговорност за количеството и качеството на требваните продукти носят готвачът, дежурен учител и ЗАС.

(4) Контролът за качеството на храната се осъществява ежедневно от директора.

(5) От храната всекидневно се заделят проби, които се съхраняват при температура от 0 до 4 С0 за 48 часа.

(6) Храната се разпределя като количество на всяка група от готвача, който е длъжен да я предаде в готов вид на пом.-възпитателя не по-късно от 8,30 ч. – сутрешна закуска, 11,30 ч. – обяд и 13,30 ч. – следобедна закуска.

(7) Храната в групата се разпределя и поднася от помощник-възпитателя под контрола на учителя.

Чл. 180. Право на храна имат готвачът, ЗАС и помощник-възпитателите. Порциите се калкулират и сервират като детски.

Чл. 181. Забранява се внасянето на хранителни и други продукти в детското заведение. Когато това е наложително, произходът им се доказва чрез касова бележка.
ГЛАВА ЕДИНАДЕСЕТА

СЪБИРАНЕ, СЪХРАНЕНИЕ И ОБРАБОТВАНЕ НА ЛИЧНИ ДАННИ

Раздел I

Събиране, обработване, съхранение и защита на личните данни в личните трудови досиета на служителите

Чл. 182. Работодателят е длъжен да оформя лично досие на всеки член на персонала в детската градина.

Чл. 183. Личното досие задължително съдържа следните документи:

1.
Молба за постъпване на работа с входящ номер.

2.
Професионална автобиография.

3.
Ксероксно копие от трудовата книжка, сравнено с оригинала.

4.
Ксероксно копие от Диплом за завършена степен на образование, сравнено с оригинала.

5.
Свидетелство за съдимост.

6.
Медицински прегледи, заверени от личния лекар на работника и служителя.
7.
Служебна бележка за проведен начален инструктаж.

8.
Заявления за ползване на отпуски, регистрирани с входящ номер.

9.
Заповеди за ползване на отпуски.

10.
Други.

Чл. 184. Личните досиета на персонала се съхраняват в кабинета на директора.
Чл. 185. Достъп до личните досиета има само директорът на детската градина и ЗАТС.

Раздел II

Събиране, обработване, съхранение и защита на личните данни в щатното разписание

Чл. 186. Директорът на детската градина е отговорен за изготвянето на щатно разписание на персонала в началото на всяка календарна година, както и при промяна на щата, работната заплата и други.

Чл. 187. Щатното разписание съдържа следната информация:

1. Номер по ред.

2. Длъжност.

3. Трите имена на работника и служителя.

4. Образователна степен.

5. Номер на нормативен документ, изискващ промяна на щатното разписание.
6. Код по НКИД.

7. Код по НКП.

8. Минимално трудово възнаграждение.

9. Трудов стаж по специалността.

10. Индивидуално трудово възнаграждение.

11. Общ трудов стаж в проценти.

12. Сума в лева.

13.
Сума за безплатна храна.

14.
Сума за придобито ПКС.

15.
Брутно трудово възнаграждение.

Чл. 188. Щатното разписание се изготвя от ЗАТС, подписва се от счетоводителя, съгласува се е кмета на общината и се утвърждава от директора на детската градина.

Чл. 189. Копие от щатното разписание се съхранява при счетоводителя, районната администрация и при директора на детската градина.

Чл. 190. Достъп до щатното разписание имат само счетоводителя, ЗАТС и директора.

Раздел III
Събиране, обработване, съхранение и защита на личните данни в здравните досиета на служителите

Чл. 191. Директорът на детската градина е длъжен да събира и обработва здравното досие на всеки един член на персонала.

Чл. 192. Здравното досие съдържа болнични листове, здравни книжки и експертно решение на ТЕЛК.

(1) Болничните листове се представят на директора най-късно до 3 ден след

издаването им.

 (2) Здравните книжки се презаверяват всяка година и се съхраняват от медицинската сестра в медицинския кабинет.

(3) Експертните решения от ТЕЛК удостоверяват процента на нетрудоспособност на работника и служителя, предоставят се на директора и се съхраняват в личното досие на лицето.

Чл. 193. Достъп до данните за здравното състояние на работниците и служителите в детското заведение има само директорът.

Раздел IV

Събиране, обработване, съхранение и защита на личните данни в регистъра на трудовите злополуки

Чл. 194. Директорът на детската градина е длъжен да води книга за регистриране на актове за трудовите злополуки.

Чл. 195. Регистърът на трудовите злополуки съдържа следните данни:

1. Номер и дата на декларацията;

2.
Входящ номер на декларацията в НАП;

3.
Трите имена на пострадалия;

4.
ЕГН на пострадалия;

5.
Място на злополуката;

6.
Време на злополуката;

7.
Номер и дата на разпореждането на НАП за приемане или неприемане на злополуката;

8.
Последици от злополуката.

Чл. 196. Регистърът на трудовите злополуки се съхранява в кабинета на директора.

Чл. 197. Достъп до данните на лицето, претърпяло трудова злополука, имат ЗАТС, и директорът.

Раздел V

Събиране, обработване, съхранение и защита на личните данни на децата
Чл. 198. Всяко дете, постъпило в детската градина, има лично досие.

Чл. 199. Личното досие на децата съдържа следните документи:

1.
Заявление за постъпване.

2.
Ксероксно копие от акта за раждане на детето.

3.
Медицинска здравно-профилактична карта.

4.
Имунизационен картон.

5.
Документи, доказващи правото му да ползва преференции при плащане на такса в детската градина.

6.
Медицински бележки за извинение на отсъствията му.

7.
Молба, парафирана от директора за отсъствие от детската градина.

8.
Други.

Чл. 200. Учителите по групи оформят личните досиета на всички деца в групите и изискват необходимите документи.

Чл. 201. Съхраняването на документите на децата става както следва:

(1) Директорът съхраняват заявлението за постъпване, копие от акта за

раждане и парафираните молби за отсъствие, медицински бележки за извиняване на отсъствията, лична здравно-профилаклична карта и имунизационен картон. При изписване на детето от детска градина или при напускане  предава документите на родителите.

(2) ЗАС съхранява документите на децата, от които е видно, какъв вид преференция ползват при заплащане на такса в детската градина. ЗАС е длъжен да изисква от родителите актуализация на тези документи.

ГЛАВА ДВАНАДЕСЕТА

ДОПЪЛНИТЕЛНИ РАЗПОРЕДБИ

§1. Трудовият колектив в детската градина се разпределя на педагогически и непедагогически персонал.

§2. Работниците и служителите в детската градина имат право да образуват синдикални организации, които сами изработват и приемат свои устави и правила, организират своето управление и определят своите функции.

§3. Директорът съдейства и създава условия за осъществяване дейността на синдикалните организации.
§4. Детската градина може да сключи само един колективен трудов договор между директора и синдикалните организации по реда на КТ.

§5. Общото събрание се състои от всички членовете на персонала и само определя реда за своята работа.

§6. Общото събрание е редовно, когато на него присъстват повече от половината от членовете на колектива и приема решенията си с обикновено мнозинство от присъстващите.

§7. Педагогическият съвет е колективен орган за управление на детската градина и неговият състав и функции са определени със ЗНП, ППЗНП, Правилника за дейността на Педагогическия съвет.

ПРЕХОДНИ И ЗАКЛЮЧИТЕЛНИ РАЗПОРЕДБИ

§8. Този правилник се издава от директора на детската градина на основание чл. 181 от КТ и в съответствие със съществуващата нормативна уредба.

§9. Разпоредбите на правилника за вътрешния трудов ред не противоречат на нормативните актове и на колективния трудов договор.

§10. Неотменна част от настоящия правилник са Кодексът на труда, Законът за народна просвета, Правилникът за прилагане на закона за народната просвета, съответните длъжностни характеристики, колективният трудов договор и други.

§11. Действието на настоящия правилник се разпростира по отношение на ръководството на детската градина, педагогическия и непедагогическия персонал.

§12. Директорът на детската градина запознава целия трудов колектив с настоящия правилник.

§13. Неизпълнението на Правилника за вътрешния трудов ред е нарушение на трудовата дисциплина. За нарушение на вътрешния трудов ред се счита всяко неизпълнение на задълженията, посочени в правилника. При констатиране на такива директорът определя наказанията съгласно действащите в момента разпоредби на КТ.

§14. Контролът по изпълнението на правилника се възлага на директора на детското заведение и на ръководството му.

§15. Правилникът е актуализиран и  приет на 16.09.2025 г. с протокол № 01 на Общо събрание.

§16. Правилникът е утвърден със заповед № 1 /16.09.2025 г. и влиза в сила от 16.09.2025 г.

    §17. Настоящият правилник действа до следваща промяна и актуализация.
Запознати с Правилника:

Ваня Хинова

Елена Ечева

Мирела Стоянова

Евица Иванова

Светла Дончева

Теодора Тенджеркова

Нели Сарминева

